
Kommunikációs kihívás a Rákosi-korszakban: a Petőfi-kör vitái

Az 1956-os forradalom nemcsak Magyarország történetének fordulópontja, hanem a
hidegháborús világrend meghatározó eseménye is volt, amely Kelet-Európa szovjetellenes
törekvéseire irányította a figyelmet. A Petőfi Kör nyílt vitái kiemelkedő szerepet játszottak a
sztálinizmus kritikájában és a társadalmi öntudatra ébredés előmozdításában, miközben a
kommunista rendszer reformjára törekedtek. A dolgozat a Petőfi Kör történeti áttekintésén túl
elemzi a retorikai és érveléstechnikai eszközök szerepét, valamint a viták közönségre
gyakorolt hatását. A kutatás rámutatott, hogy a kommunikációs stratégiák – legyen szó
értelmiségi vitákról vagy a közönség mozgósításáról – kulcsszerepet játszhatnak politikai és
társadalmi változások elérésében. A Petőfi Kör példája nemcsak a múlt tanulságait tárja fel,
hanem iránymutatást adhat a mai információs társadalom számára is, különös tekintettel a
kritikus gondolkodás és a vitakultúra jelentőségére.



